ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଯୁକ୍ତରାଷ୍ଟ୍ର ଆମେରିକାର ଉପରାଷ୍ଟ୍ରପତି ମହାମହିମ କମଳା ହ୍ୟାରିସଙ୍କ ସହିତ ବୈଠକରେ ପ୍ରଧାନମନ୍ତ୍ରୀଙ୍କ ଦ୍ୱାରା ପ୍ରଦାନ କରାଯାଇଥିବା ପ୍ରାରମ୍ଭିକ ଟିପ୍ପଣୀ
ମହାମହୀମ,
ସର୍ବପ୍ରଥମେ, ମୋତେ ଏବଂ ମୋ ସହିତ ଆସିଥିବା ପ୍ରତିନିଧି ଦଳକୁ ସହୃଦୟତାର ସହିତ ସ୍ୱାଗତ କରିବା ଲାଗି ମୁଁ ଆପଣଙ୍କ ପ୍ରତି ହାର୍ଦ୍ଦିକ କୃତଜ୍ଞତା ବ୍ୟକ୍ତ କରୁଛି। କିଛି ମାସ ପୂର୍ବରୁ ଆପଣଙ୍କ ସହିତ ଟେଲିଫୋନରେ ବିସ୍ତୃତ ଭାବେ ଆଲୋଚନା କରିବା ସୁଯୋଗ ମୋତେ ମିଳିଥିଲା। ଅତ୍ୟନ୍ତ ଆତ୍ମୀୟତାପୂର୍ଣ୍ଣ ଏବଂ ଅତି ସ୍ୱାଭାବିକ ଭାବେ ଆପଣଙ୍କ ସହିତ କଥାବାର୍ତ୍ତା କରିବାର ଯେଉଁ ସୁଯୋଗ ମୋତେ ମିଳିଲା ତାହା ମୋର ସବୁଦିନ ମନେ ରହିବ ଏବଂ ମୁଁ ଏଥିପାଇଁ ଆପଣଙ୍କ ନିକଟରେ କୃତଜ୍ଞ। ଏପରି ଏକ ସମୟ ଥିଲା ଯେତେବେଳେ ଭାରତ କୋଭିଡର ଦ୍ୱିତୀୟ ଲହରୀରେ ପୀଡ଼ିତ ହୋଇ, ସଙ୍କଟରେ ଥିଲା। କିନ୍ତୁ ସେ ସମୟରେ ଯେପରି ଭାବେ ଆତ୍ମୀୟତା ପ୍ରକଟ କରି ଆପଣ ଭାରତ ବିଷୟରେ ଚିନ୍ତା କଲେ, ଯାହା କହିଲେ ଏବଂ ଯେଉଁ ସହାୟତାର ହାତ ବଢ଼ାଇଲେ, ସେଥିପାଇଁ ମୁଁ ପୁଣିଥରେ ଆପଣଙ୍କ ନିକଟରେ କୃତଜ୍ଞତା ପ୍ରକାଶ କରୁଛି। ଜଣେ ସଚ୍ଚୋଟ ମିତ୍ର ଭାବେ ଆପଣ ଅତ୍ୟନ୍ତ ସମ୍ବେଦନଶୀଳ ବାର୍ତ୍ତା ଏବଂ ସହଯୋଗ ଯୋଗାଇ ଦେଇଥିଲେ। ସେ ସମୟରେ ଆମେରିକା ସରକାର, କମ୍ପାନୀ ଏବଂ ଭାରତୀୟ ସମୁଦାୟ ସମସ୍ତେ ମିଶି, ଭାରତର ସହାୟତା କରିବା ଲାଗି ଏକଜୁଟ ହୋଇଯାଇଥିଲେ।
ମହାମହୀମ,
ରାଷ୍ଟ୍ରପତି ବାଇଡେନ ଏବଂ ଆପଣ ଅତ୍ୟନ୍ତ ଆହ୍ୱାନପୂର୍ଣ୍ଣ ପରିବେଶରେ ଆମେରିକାର ନେତୃତ୍ୱ ସମ୍ଭାଳିଥିଲେ ଏବଂ ଏବେ ଅତି କମ ସମୟ ମଧ୍ୟରେ ଅନେକଗୁଡ଼ିଏ ଉପଲବ୍ଧି ହାସଲ କରିପାରିଛନ୍ତି। କୋଭିଡ ହେଉ, ଜଳବାୟୁ ପରିବର୍ତ୍ତନ ହେଉ କିମ୍ବା କ୍ଵାଡ଼ ସବୁ କ୍ଷେତ୍ରରେ ଆମେରିକା ଅତ୍ୟନ୍ତ ମହତ୍ୱପୂର୍ଣ୍ଣ ପଦକ୍ଷେପ ଗ୍ରହଣ କରିଛି। ବିଶ୍ୱର ସର୍ବବୃହତ ଏବଂ ସର୍ବପୁରାତନ ଗଣତନ୍ତ୍ର ଭାବେ ଭାରତ ଏବଂ ଆମେରିକା ପରସ୍ପରର ବାସ୍ତବ ସହଯୋଗୀ। ଆମର ମୂଲ୍ୟବୋଧ ଓ ଆମ ଭୂ-ରାଜନୈତିକ ହିତରେ ସାମଞ୍ଜସ୍ୟ ରହିଛି ଏବଂ ଆମର ତାଳମେଳ ଓ ସହଯୋଗ ମଧ୍ୟ ନିରନ୍ତର ବୃଦ୍ଧି ପାଇବାରେ ଲାଗିଛି। ଯୋଗାଣ ଶୃଙ୍ଖଳ ସୁଦୃଢ଼ କରିବା, ନବୀନତମ ପ୍ରଯୁକ୍ତି ଏବଂ ମହାକାଶ ଭଳି କ୍ଷେତ୍ରରେ ଆପଣଙ୍କର ବିଶେଷ ଆଗ୍ରହ ରହିଛି। ମୁଁ ମଧ୍ୟ ଏହି କ୍ଷେତ୍ର ପ୍ରତି ଅଧିକ ପ୍ରାଥମିକତା ଦେଇଥାଏ। ଏହିସବୁ କ୍ଷେତ୍ରରେ ଆମ ଭିତରେ ସହଯୋଗ ଅତ୍ୟନ୍ତ ମହତ୍ୱପୂର୍ଣ୍ଣ। ଆପଣ ଭାରତ ଏବଂ ଆମେରିକାର ମଜବୁତ ତଥା ଜୀବନ୍ତ ନାଗରିକ ସମ୍ପର୍କ ବିଷୟରେ ଭଲ ଭାବେ ପରିଚିତ। 4 ମିଲିୟନରୁ ଅଧିକ ଭାରତୀୟ ପ୍ରବାସୀ ଆମ ରାଷ୍ଟ୍ରଦ୍ୱୟଙ୍କ ମଧ୍ୟରେ ମିତ୍ରତାର ସେତୁ ଭାବେ କାର୍ଯ୍ୟ କରୁଛନ୍ତି। ଆମେରିକା ଏବଂ ଭାରତର ଅର୍ଥବ୍ୟବସ୍ଥା ତଥା ସମାଜରେ ଏମାନଙ୍କର ଯୋଗଦାନ ଅତ୍ୟନ୍ତ ପ୍ରଶଂସନୀୟ।
ମହାମହୀମ,
ଆପଣ ଉପରାଷ୍ଟ୍ରପତି ଭାବେ ନିର୍ବାଚିତ ହେବା ଏକ ମହତ୍ୱପୂର୍ଣ୍ଣ, ଐତିହାସିକ ଘଟଣା। ଆପଣ ସାରା ବିଶ୍ୱର ଲୋକମାନଙ୍କ ପାଇଁ ପ୍ରେରଣାର ସ୍ରୋତ। ମୋର ସମ୍ପୂର୍ଣ୍ଣ ବିଶ୍ୱାସ ରହିଛି ଯେ ରାଷ୍ଟ୍ରପତି ବାଇଡେନ ଏବଂ ଆପଣଙ୍କ ନେତୃତ୍ୱରେ ଆମ ସମ୍ପର୍କ ଏକ ନୂତନ ଉଚ୍ଚତା ହାସଲ କରିବ।
ମହାମହୀମ,
ଆପଣଙ୍କର ଏହି ବିଜୟ ଯାତ୍ରା ଐତିହାସିକ। ଭାରତର ଲୋକମାନେ ମଧ୍ୟ ଚାହାଁନ୍ତି ଯେ ଆପଣଙ୍କର ଏହି ବିଜୟ ଯାତ୍ରାକୁ ସମ୍ମାନିତ କରିବେ, ଆପଣଙ୍କୁ ସ୍ୱାଗତ କରିବେ। ସେଥିପାଇଁ ମୁଁ ବିଶେଷ ଭାବେ ଆପଣଙ୍କୁ ଭାରତ ଆସିବା ଲାଗି ନିମନ୍ତ୍ରଣ ଜଣାଉଛି। ପୁଣି ଥରେ, ଏହି ହାର୍ଦ୍ଦିକ ସ୍ୱାଗତ ଲାଗି ମୁଁ ଆପଣଙ୍କୁ ହୃଦୟରୁ ଅନେକ ଅନେକ କୃତଜ୍ଞତା ଜଣାଉଛି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆମେ ସମୂର୍ଣ୍ଣ ତତ୍ପରତାର ସହ କାମ ଜାରି ରଖିବୁ ଓ ଉତ୍ତର ପୂର୍ବାଞ୍ଚଳର ବିକାଶ ଆବଶ୍ୟକତା ପୂରଣ କରିବୁ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସମୂର୍ଣ୍ଣ ତତ୍ପରତାର ସହ କାମ କରି ଉତ୍ତର ପୂର୍ବାଞ୍ଚଳର ବିକାଶ ଆବଶ୍ୟକତା ପୂରଣ ପାଇଁ ନିଜ ପ୍ରତିବଦ୍ଧତାକୁ ଦୋହରାଇଛନ୍ତି ।
ଆସାମ ମୁଖ୍ୟମନ୍ତ୍ରୀ ଶ୍ରୀ ହିମନ୍ତ ବିଶ୍ୱଶର୍ମାଙ୍କ ଏକ ଟ୍ୱିଟ ଶୃଙ୍ଖଳ, ଯେଉଁଥିରେ ସେ ପ୍ରଧାନମନ୍ତ୍ରୀଙ୍କ ପୂର୍ବାଞ୍ଚଳ ପ୍ରତି ଆଗ୍ରହ ଓ ଯୋଗଦାନ ସମ୍ପର୍କରେ ଉଲ୍ଲେଖ କରିଥିଲେ, ତାର ପ୍ରତିକ୍ରିୟାରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଆମେ ସମୂର୍ଣ୍ଣ ତତ୍ପରତାର ସହ କାମ କରି ଉତ୍ତର ପୂର୍ବାଞ୍ଚଳର ବିକାଶ ଆବଶ୍ୟକତା ପୂରଣ କରିବୁ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନାଗାଲାଣ୍ଡର ୱସନୋଇ ଗ୍ରାମବାସୀଙ୍କୁ ପ୍ରଶଂସା କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ପ୍ରଗତିଶୀଳ ଲିଙ୍ଗଗତ ନୀତି ଆପଣାଇଥିବାରୁ ନାଗାଲାଣ୍ଡର ୱସନୋଇ ଗ୍ରାମବାସୀଙ୍କୁ ପ୍ରଶଂସା କରିଛନ୍ତି ।
ରାଜ୍ୟସଭା ସାଂସଦ ଶ୍ରୀମତୀ ଏସ. ଫାଙ୍ଗନନ କୋନ୍ୟାକ ଏକ ଟ୍ୱିଟରେ ସୂଚନା ଦେଇଛନ୍ତି ପ୍ରଥମ ଥର ପାଇଁ ୱସନୋଇର ମହିଳାମାନଙ୍କୁ ମୋରଙ୍ଗରେ ପ୍ରବେଶ କରିବା ସହ ଢୋଲ ବଜାଇବା ପାଇଁ ଅନୁମତି ପ୍ରଦାନ କରାଯାଇଛି । ପ୍ରଚଳିତ ପରମ୍ପରା ଅନୁଯାୟୀ ପୂର୍ବରୁ କେବେ ବି ମହିଳାମାନଙ୍କୁ ମୋରଙ୍ଗ ଭିତରେ ପ୍ରବେଶ କରିବା ପାଇଁ ଅନୁମତି ଦିଆଯାଇନଥିଲା ।
ସାଂସଦଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଏକ ଗୁରୁତ୍ୱପୂର୍ଣ୍ଣ ପଦକ୍ଷେପ, ଯାହା ମହିଳା ସଶକ୍ତିକରଣ ଓ ସେମାନଙ୍କ ସମ୍ମାନ ବୃଦ୍ଧିରେ ସହାୟକ ହେବ । ୱସନୋଇ ଗ୍ରାମବାସୀଙ୍କୁ ସାଧୁବାଦ ।”
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତରେ ସକ୍ରିୟ ମାମଲାର ନିରନ୍ତର ହ୍ରାସ ଧାରା ଜାରି; 2.5 ଲକ୍ଷ ତଳକୁ ଖସିଲା
ଗତ 37 ଦିନରେ ଦୈନିକ ଆରୋଗ୍ୟ ସଂଖ୍ୟା ନୂତନ ମାମଲା ଠାରୁ ଅଧିକ
ଦେଶରେ ସକ୍ରିୟ ମାମଲାଗୁଡ଼ିକ କ୍ରମାଗତ ଭାବେ ହ୍ରାସ ପାଉଛି । ମୋଟ ସକ୍ରିୟ ମାମଲା ଆଜି 2.5 ଲକ୍ଷ  ତଳକୁ ଖସି ଆସିଛି ।
ପ୍ରତିଦିନ ଆରୋଗ୍ୟଙ୍କ ସଂଖ୍ୟା ଭାବେ ନୂତନ ମାମଲାକୁ ଅତିକ୍ରମ କରୁଥିବା ଏବଂ ଦୈନିକ କମ ସଂଖ୍ୟକ ମୃତ୍ୟୁ ଦ୍ଵାରା ଏହା ସମ୍ଭବ ହୋଇପାରିଛି ଯାହା ସକ୍ରିୟ ମାମଲାର ମୋଟ ସଂଖ୍ୟା ହ୍ରାସକୁ ନିଶ୍ଚିତ କରିଛି । ଭାରତରେ ବର୍ତ୍ତମାନ ସକ୍ରିୟ ମାମଲା ମୋଟ ପଜିଟିଭ ମାମଲାର ମାତ୍ର 2.39% ରହିଛି । ଗତ 24 ଘଣ୍ଟା ମଧ୍ୟରେ 20,923 ଜଣ ନୂତନ ଭାବେ ଆରୋଗ୍ୟ ହେବା ଫଳରେ ଦେଶର ମୋଟ ସକ୍ରିୟ ମାମଲାରେ 2,963 ହ୍ରାସ ଘଟିଛି ।
ବର୍ତ୍ତମାନ ଦେଶର 29ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରେ 10 ହଜାରରୁ କମ ସଂଖ୍ୟକ ସକ୍ରିୟ ମାମଲା ରହିଥିବା ଜଣାପଡିଛି ।
ଦେଶରେ ରେକର୍ଡ ହୋଇଥିବା ଦୈନିକ ନୂତନ ଆରୋଗ୍ୟଙ୍କ ସଂଖ୍ୟା ଗତ 37 ଦିନରେ ପଞ୍ଜିକୃତ ହୋଇଥିବା ଦୈନିକ ମାମଲା ଅପେକ୍ଷା ଅଧିକ । ଗତ 24 ଘଣ୍ଟା ମଧ୍ୟରେ ଦୈନିକ ନୂତନ ମାମଲା ସଂଖ୍ୟା 18,177 ରହିଥିବା ବେଳେ ଏହି ଅବଧି ମଧ୍ୟରେ 20,923 ଟି ମାମଲା ସୁସ୍ଥ ଏବଂ ଡିସଚାର୍ଜ ହୋଇଥିବା ଜଣାଯାଇଛି ।
ବୃଦ୍ଧି ପାଉଥିବା ଆରୋଗ୍ୟ ସଂଖ୍ୟା ଆଜି ସୁସ୍ଥତା ହାରକୁ 96.16 ପ୍ରତିଶତରେ ପହଞ୍ଚାଇଛି ।
ସମୁଦାୟ ଆରୋଗ୍ୟ ମାମଲା ଆଜି 99,27,310ରେ ପହଞ୍ଚିଛି । ଆରୋଗ୍ୟ ଏବଂ ସକ୍ରିୟ ମାମଲା ମଧ୍ୟରେ ବ୍ୟବଧାନ ବୃଦ୍ଧି ପାଇଛି ଏବଂ ଏହା ବର୍ତ୍ତମାନ 96,80,090 ରେ ରହିଛି ।
ନୂତନ ମାମଲାର 78.10 ପ୍ରତିଶତ 10ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ ଆସିଛି ।
ଦୈନିକ ସର୍ବାଧିକ 4,985 ସଂଖ୍ୟକ ଆରୋଗ୍ୟ ମାମଲା ଥିବା କେରଳ ଦର୍ଶାଇଛି । ମହାରାଷ୍ଟ୍ରରୁ 2,110 ଲୋକ ଆରୋଗ୍ୟ ହୋଇଥିବା ବେଳେ ଏହାରି ପଛକୁ ଛତିଶଗଡରୁ 1,963 ଜଣ ସୁସ୍ଥ ହୋଇଛନ୍ତି ।
ନୂତନ ମାମଲାର 81.81 ପ୍ରତିଶତ 10ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ ଆସିଛି ।
କେରଳରୁ ସର୍ବାଧିକ 5,328 ଟି ଦୈନିକ ନୂତନ ମାମଲା ଚିହ୍ନଟ ହୋଇଥିବା ରିପୋର୍ଟ ହୋଇଛି । ଏହା ପଛକୁ ମହାରାଷ୍ଟ୍ରରୁ 3,218 ଟି ନୂତନ ମାମଲା ଚିହ୍ନଟ ହୋଇଥିବା ବେଳେ ଛତିଶଗଡରୁ 1,147 ଜଣ ଚିହ୍ନଟ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ 217 ଜଣଙ୍କ ମୃତ୍ୟୁ ହୋଇଥିବା ରିପୋର୍ଟ ହୋଇଛି ।
ନୂତନ ମୃତ୍ୟୁ ମାମଲାର 69.59 ପ୍ରତିଶତ 10ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ ଥିବା ଜଣାପଡିଛି ।
ମହାରାଷ୍ଟ୍ରରୁ ସର୍ବାଧିକ 51 ଜଣଙ୍କର ମୃତ୍ୟୁ ଘଟିଥିବା ବେଳେ ପଶ୍ଚିମବଙ୍ଗ ଏବଂ କେରଳରୁ ଯଥାକମେ 28 ଏବଂ 21 ଜଣଙ୍କର ମୃତ୍ୟୁ ହୋଇଥିବା ଜଣାଯାଇଛି ।
କ୍ୟାବିନେଟ
ମହଙ୍ଗା ଭତ୍ତା ଓ ମହଙ୍ଗା ସହାୟତା ବୃଦ୍ଧିକୁ କ୍ୟାବିନେଟ୍ ଅନୁମୋଦନ
ମାନନୀୟ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କ୍ୟାବିନେଟ ସମିତି ଆଜି କେନ୍ଦ୍ର ସରକାରୀ କର୍ମଚାରୀଙ୍କୁ ଦିଆଯାଉଥିବା ମହଙ୍ଗା ଭତ୍ତା  ଓ ପେନସନଭୋଗୀଙ୍କ ପାଇଁ ମହଙ୍ଗା ସହାୟତା କୁ ବୃଦ୍ଧି କରିଛନ୍ତି। ମୂଳ ଦରମା/ପେନସନରେ ଡିଏ/ଡିଆର ପରିମାଣକୁ ପୂର୍ବ ହାର 17%ରୁ ବୃଦ୍ଧି କରି 28% କରି ଦିଆଯାଇଛି, ଅର୍ଥାତ୍ ଏଥିରେ 11% ବୃଦ୍ଧି ହୋଇଛି। ଏହି ବୃଦ୍ଧି 01.07.2021 ଠାରୁ ଲାଗୁ ହେବ।
କୋଭିଡ-19 ମହାମାରୀ କାରଣରୁ ଦେଖାଦେଇଥିବା ଅଭୂତପୂର୍ବ ପରିସ୍ଥିତି କାରଣରୁ କେନ୍ଦ୍ର ସରକାରୀ କର୍ମଚାରୀଙ୍କୁ ଦିଆଯାଉଥିବା ମହଙ୍ଗା ଭତ୍ତା  ଓ ପେନସନଭୋଗୀଙ୍କୁ ଦିଆଯାଉଥିବା ମହଙ୍ଗା ସହାୟତା ର ତିନୋଟି ଅତିରିକ୍ତ କିସ୍ତିକୁ ସ୍ଥଗିତ ରଖିଥିଲେ। ଯାହାକି 01.01.2020, 01.07.2020 ଏବଂ 01.01.2021ରେ ପ୍ରଦାନ କରାଯିବାକୁ ଥିଲା।
ବର୍ତ୍ତମାନ, କେନ୍ଦ୍ର ସରକାରୀ କର୍ମଚାରୀଙ୍କୁ ଦିଆଯାଉଥିବା ମହଙ୍ଗା ଭତ୍ତା  ଓ ପେନସନଭୋଗୀଙ୍କୁ ଦିଆଯାଉଥିବା ମହଙ୍ଗା ସହାୟତା ରେ 11% ବୃଦ୍ଧି ପାଇଁ ନିଷ୍ପତ୍ତି ନେଇଛନ୍ତି। ମୂଳ ଦରମା/ପେନସନରେ ଏହାର ହାର 17%ରୁ ବୃଦ୍ଧି ପାଇଁ 28% ହେବ। ଏହି ବୃଦ୍ଧିରେ 01.01.2020, 01.07.2020 ଏବଂ 01.01.2021ରେ ଦେୟଯୋଗ୍ୟ ତିନୋଟି ଅତିରିକ୍ତ କିସ୍ତି ପ୍ରତିଫଳିତ ହେବ। 01.01.2020 ଠାରୁ ଆରମ୍ଭ କରି 30.06.2021 ପର୍ଯ୍ୟନ୍ତ ଅବଧି ଲାଗି ମହଙ୍ଗା ଭତ୍ତା/ମହଙ୍ଗା ସହାୟତା ହାର ପୂର୍ବବତ୍ 17% ରହିବ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆୟୁଷ୍ମାନ ଭାରତ ଯୋଜନା, ଗରିବଙ୍କ ପାଇଁ ରକ୍ଷାକବଚ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି, ଆୟୁଷ୍ମାନ ଭାରତ ଯୋଜନା ଗରିବ ଭାଇ ଓ ଭଉଣୀଙ୍କ ପାଇଁ କୌଣସି ବରଦାନ ଠାରୁ କମ ନୁହେଁ ।
ଆୟୁଷ୍ମାନ ଭାରତ ସମ୍ପର୍କରେ ଏକ ଭିଡିଓ ଶେୟାର କରି ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଆୟୁଷ୍ମାନ ଭାରତ ଆମ ଗରିବ ଭାଇ-ଭଉଣୀଙ୍କ ଚିକିତ୍ସା ଖର୍ଚ୍ଚ ଚିନ୍ତା ଦୂର କରିଛି । ଏହି ଯୋଜନା ଯେଉଁଭଳି ଭାବେ ସେମାନଙ୍କ ପାଇଁ ରକ୍ଷା କବଚ ସାଜିଛି, ତାହା କୌଣସି ବରଦାନ ଠାରୁ କମ୍ ନୁହେଁ ।”
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତର କୋଭିଡ ଟିକାକରଣ କଭରେଜ ୩୭.୬୦ କୋଟି ଅତିକ୍ରମ କଲା
ଗତ ୨୪ ଘଣ୍ଟାରେ ୪୧, ୫୦୬ ନୂଆ ମାମଲା ଚିହ୍ନଟ
ଭାରତର ସକ୍ରିୟ ଆକ୍ରାନ୍ତ  ସମୁଦାୟ ଆକ୍ରାନ୍ତ ସଂଖ୍ୟାର ୧.୪୭%
ଦୈନିକ ପଜିଟିଭ ହାର  ଲଗାତର ୨୦ ଦିନ ଧରି ୩%ରୁ କମ୍ ରହିଛି
ଏପର୍ଯ୍ୟନ୍ତ ୪୩ କୋଟିରୁ ଅଧିକ କୋଭିଡ ପରୀକ୍ଷଣ ହୋଇସାରିଲାଣି
ଭାରତର ସମୁଦାୟ ଟିକାକରଣ କଭରେଜ ୩୭.୬୦ କୋଟି ଅତିକ୍ରମ କରିଛି । ସକାଳ ୭ ସୁଦ୍ଧା ମିଳିଥିବା ଅସ୍ଥାୟୀ ରିପୋର୍ଟ ଅନୁଯାୟୀ ୪୮,୩୩,୭୯୭ ସେସନରେ ସମୁଦାୟ ୩୭,୬୦,୩୨,୫୮୬ ଟିକା ଡୋଜ ପ୍ରଦାନ କରାଯାଇଛି । ଗତ ୨୪ ଘଣ୍ଟାରେ ୩୭,୨୩,୩୬୭ ଟିକା ଡୋଜ ପ୍ରଦାନ କରାଯାଇଛି ।
ଏଥିରେ ସାମିଲ ରହିଛି :
|
|
ଏଚସିଡବ୍ଲୁ
|
|
ପ୍ରଥମ ଡୋଜ
|
|
୧,୦୨,୪୭,୮୬୨
|
|
ଦ୍ୱିତୀୟ ଡୋଜ
|
|
୭୪,୦୨,୦୯୮
|
|
ଏଫଏଲଡବ୍ଲୁ
|
|
ପ୍ରଥମ ଡୋଜ
|
|
୧,୭୬,୬୪,୦୭୫
|
|
ଦ୍ୱିତୀୟ ଡୋଜ
|
|
୯୮,୯୧,୦୫୦
|
|
୧୮-୪୪ ବୟସ ବର୍ଗ
|
|
ପ୍ରଥମ ଡୋଜ
|
|
୧୧,୧୮,୧୯,୫୭୦
|
|
ଦ୍ୱିତୀୟ ଡୋଜ
|
|
୩୭,୦୧,୬୯୨
|
|
୪୫-୫୯ ବୟସ ବର୍ଗ
|
|
ପ୍ରଥମ ଡୋଜ
|
|
୯,୩୩,୬୬,୨୩୦
|
|
ଦ୍ୱିତୀୟ ଡୋଜ
|
|
୨,୩୫,୫୩,୯୮୮
|
|
୬୦ରୁ ଅଧିକ ବୟସ
|
|
ପ୍ରଥମ ଡୋଜ
|
|
୭,୦୦,୭୩,୭୬୧
|
|
ଦ୍ୱିତୀୟ ଡୋଜ
|
|
୨,୮୩, ୧୨, ୨୬୦
|
|
ସମୁଦାୟ
|
|
୩୭,୬୦,୩୨,୫୮୬
ଜୁନ ୨୧, ୨୦୨୧ରୁ ସାର୍ବଜନୀନ କୋଭିଡ-୧୯ ଟିକାକରଣର ନୂତନ ପର୍ଯ୍ୟାୟ ଆରମ୍ଭ ହୋଇଥିଲା । କେନ୍ଦ୍ର ସରକାର ସାରା ଦେଶରେ କୋଭିଡ-୧୯ ଟିକାକରଣର ଗତି ଓ ସୁଯୋଗ ବୃଦ୍ଧି କରିବା ପାଇଁ ପ୍ରତିଶ୍ରୁତିବଦ୍ଧ ।
ଭାରତରେ ଗତ ୨୪ ଘଣ୍ଟାରେ ୪୧, ୫୦୬ ନୂଆ ମାମଲା ଚିହ୍ନଟ ହୋଇଛି ।
ଲଗାତର ୧୪ ଦିନ ଧରି ଦୈନିକ ନୂଆ ମାମଲା ସଂଖ୍ୟା ୫୦,୦୦୦ରୁ କମ ରହିଛି । ଏହା କେନ୍ଦ୍ର ଓ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକର ମିଳିତ ଓ ନିରନ୍ତର ପ୍ରୟାସର ଫଳ ।
ଭାରତର ସକ୍ରିୟ ଆକ୍ରାନ୍ତଙ୍କ ସଂଖ୍ୟା ଆଜି ୪,୫୪,୧୧୮ ରହିଛି ଓ ଦେଶର ସମୁଦାୟ ଆକ୍ରାନ୍ତ ସଂଖ୍ୟାର ଏହା ୧.୪୭ ପ୍ରତିଶତ ।
ମହାମାରୀ ଆରମ୍ଭ ଦିନରୁ ୨,୯୯,୭୫,୦୬୪ କୋଭିଡ- ୧୯ରୁ ଆରୋଗ୍ୟ ଲାଭ କରି ସାରିଲେଣି ଓ ଗତ ୨୪ ଘଣ୍ଟାରେ ୪୧,୫୨୬ ରୋଗୀ ସୁସ୍ଥ ହୋଇଛନ୍ତି । ସମୁଦାୟ ଆରୋଗ୍ୟ ହାର ୯୭.୨୦ ପ୍ରତିଶତ ରହିଛି, ଯାହା ନିରନ୍ତର ବର୍ଦ୍ଧିତ ହାରକୁ ଦର୍ଶାଉଛି ।
ଦେଶର ପରୀକ୍ଷଣ କ୍ଷମତା ଆଖିଦୃଶିଆ ବୃଦ୍ଧି ପାଇଛି । ଗତ ୨୪ ଘଣ୍ଟାରେ ଦେଶରେ ସମୁଦାୟ ୧୮,୪୩,୫୦୦ ପରୀକ୍ଷଣ ହୋଇଛି । ସାମଗ୍ରିକ ଭାବେ ଭାରତରେ ଏପର୍ଯ୍ୟନ୍ତ ୪୩ କୋଟିରୁ ଅଧିକ  କୋଭିଡ ପରୀକ୍ଷଣ ହୋଇ ସାରିଲାଣି ।
ଗୋଟିଏ ପଟେ ଦେଶରେ ପରୀକ୍ଷଣ କ୍ଷମତା ବୃଦ୍ଧି ପାଇଥିବା ବେଳେ ସାପ୍ତାହିକ ପଜିଟିଭ ହାର କ୍ରମାଗତ ଭାବେ ହ୍ରାସ ପାଉଛି । ସାପ୍ତାହିକ ପଜିଟିଭ ହାର ଏବେ ୨.୩୨% ଥିବା ବେଳେ ଦୈନିକ ପଜିଟିଭ ହାର ୨.୨୫ ପ୍ରତିଶତ ରହିଛି । ଲଗାତର ୨୦ ଦିନ ଧରି ଦୈନିକ ପଜିଟିଭ ହାର ୩%ରୁ କମ୍ ରହିଛି ଓ ଲଗାତର ୩୪ ଦିନ ଧରି ପଜିଟିଭ ହାର ୫ ପ୍ରତିଶତରୁ କମ ରହିଛି ।
SR
(Visitor Counter : 196
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଦିବ୍ୟାଙ୍ଗ ମହିଳାଙ୍କ ଦ୍ୱାରା ମନ୍ କୀ ବାତର ୧୦୦ତମ ଅଧ୍ୟାୟର ପେଣ୍ଟିଂ ସେୟାର କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ମନ୍ କୀ ବାତର ୧୦୦ତମ ଅଧ୍ୟାୟରେ ରାଜସ୍ଥାନ ଆଜମୈରର ଦିବ୍ୟାଙ୍ଗ ମହିଳା ଆଙ୍କିଥିବା ଚିତ୍ରକୁ ସେୟାର କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ କରିଛନ୍ତି:
‘ବହୁତ ମନମୋହକ ପେଣ୍ଟିଂ! ଆଜମୈରର ସୁନ୍ଦର ଝିଅ ନନ୍ଦିନୀଙ୍କ ଅଭିନନ୍ଦନ ବାର୍ତ୍ତା ଦେଖି ମୁଁ ଅଭିଭୂତ! ମୋ ତରଫରୁ ତାଙ୍କୁ ବହୁତସାରା ଅଭିନନ୍ଦନ!’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆନ୍ତର୍ଜାତିକ ମହିଳା ଦିବସରେ ନାରୀ ଶକ୍ତି ପୁରସ୍କାର ବିଜେତାମାନଙ୍କ ସହ ଆଲୋଚନା କଲେ ପ୍ରଧାନମନ୍ତ୍ରୀ
• ସେମାନଙ୍କୁ ପ୍ରେରଣାର ଉତ୍ସ ବୋଲି ଅଭିହିତ କଲେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରବିବାର ଦିନ ନୂଆଦିଲ୍ଲୀଠାରେ ନାରୀ ଶକ୍ତି ପୁରସ୍କାର ବିଜେତାମାନଙ୍କ ସହ ଆଲୋଚନା କରିଥିଲେ । ଲେହ, କାଶ୍ମୀର, ଆନ୍ଧ୍ର ପ୍ରଦେଶ ସହିତ ଦେଶର ବିଭିନ୍ନ ପ୍ରାନ୍ତରୁ ଆସିଥିବା 15 ଜଣ ମହିଳା ଆଚିଭର ପ୍ରଧାନମନ୍ତ୍ରୀଙ୍କ ସହିତ ନିଜ ସମସ୍ୟା, ସଂଘର୍ଷଗୁଡିକ ବିଷୟରେ ଆଲୋଚନା କରିଥିଲେ ଏବଂ ନିଜର ଲକ୍ଷ୍ୟ କିଭଳି ଭାବେ ହାସଲ କରିଛନ୍ତି ସେ ବିଷୟରେ ପ୍ରଧାନମନ୍ତ୍ରୀଙ୍କୁ ଅନୁଭୂତି ଜଣାଇଥିଲେ ।
ଏହି ଆଚିଭରମାନଙ୍କ ମଧ୍ୟରେ 103 ବୟସର ସୁଶ୍ରୀ ମନ କୌର ମଧ୍ୟ ସାମିଲ ହୋଇଥିଲେ ଯିଏକି 93 ବର୍ଷ ବୟସରେ ଆଥଲେଟିକ୍ସ ଆରମ୍ଭ କରିଥିଲେ ଏବଂ ପୋଲାଣ୍ଡରେ ଆୟୋଜିତ ୱାର୍ଲ୍ଡ ମାଷ୍ଟର୍ସ ଆଥଲେଟିକ୍ସ ଚାମ୍ପିୟନସିପରେ ଫିଲ୍ଡ ଏବଂ ଟ୍ରାକ ଶ୍ରେଣୀରେ 4ଟି ସ୍ୱର୍ଣ୍ଣ ପଦକ ଜିଣିଥିଲେ ।
ଜମ୍ମୁ ଏବଂ କଶ୍ମୀରର ଆସିଫା ଜାନ ନୁଗ୍ଧା ହାଣ୍ଡିକ୍ରାଫସର ସଂସ୍ଥାପକ ଏବଂ ତାଙ୍କୁ ନୁଗ୍ଧା ହସ୍ତଶିଳ୍ପର ବିଲୁପ୍ତପ୍ରାୟ ଗୌରବର ପୁନରୁଦ୍ଧାର କରିବାର ଗୌରବ ହାସଲ କରିଥିଲେ । ସେ କଶ୍ମୀରରେ 100ରୁ ଅଧିକ ମହିଳାମାନଙ୍କୁ ପ୍ରଶିକ୍ଷିତ କରିବା ଏବଂ ବିଲୁପ୍ତ ପ୍ରାୟ ହସ୍ତଶିଳ୍ପକୁ ଉଜ୍ଜିବୀତ କରିବାର ନିଜର ଅନୁଭୂତି ବାଣ୍ଟିଥିଲେ ।
ଭାରତୀୟ ବାୟୁ ସେନାର ପ୍ରଥମ ମହିଳା ଯୁଦ୍ଧ ପାଇଲଟ, ମୋହନା ସିଂହ, ଭାବନା କଂଠ ଏବଂ ଅବନୀ ଚତୁର୍ବେଦୀ ମଧ୍ୟ ନିଜ ନିଜର ଅନୁଭୂତି ବର୍ଣ୍ଣନା କରିଥିଲେ । ଏହି ତିନିଜଣଙ୍କୁ ଭାରତ ସରକାରଙ୍କ ଦ୍ୱାରା ପରୀକ୍ଷାମୂଳକ ଭାବେ ଭାରତୀୟ ବାୟୁ ସେନାରେ ଫାଇଟର କ୍ଷେତ୍ର ଖୋଲାଯିବାର ନିଷ୍ପତ୍ତି ପରେ ଭାରତୀୟ ବାୟୁସେନାର ଫାଇଟର ସ୍କ୍ୱାର୍ଡନରେ ସାମିଲ କରାଯାଇଥିଲା । ସେମାନେ 2018ରେ ମିଗ-21ରେ ସୋଲୋ ପାଇଲଟ ଥିବା ପ୍ରଥମ ମହିଳା ପାଇଲଟ ହୋଇପାରିଲେ ।
ପଡାଲା ଭୁଦେବୀ ଆନ୍ଧ୍ର ପ୍ରଦେଶର ଏକ ଜନଜାତି ମହିଳା କୃଷକ ଏବଂ ଗ୍ରାମୀଣ ଉଦ୍ୟୋଗୀ । ସେହିଭଳି ବିହାରର ବିନା ଦେବୀ ମୁଙ୍ଗେର ଯିଏକି ଛତୁ ଚାଷକୁ ଲୋକପ୍ରିୟ କରାଇବା ପାଇଁ ପ୍ରଚେଷ୍ଟା କରିଥିଲେ ସେଥିପାଇଁ ତାଙ୍କୁ ‘ମସରୁମ ମହିଳା’ ବୋଲି ଶ୍ରଦ୍ଧାରେ ଅନେକେ କହନ୍ତି । ଏହି ଦୁଇଜଣ ମହିଳା ମଧ୍ୟ ପ୍ରଧାନମନ୍ତ୍ରୀଙ୍କ ସହିତ ଚାଷ ବିଷୟରେ ଅନୁଭୂତି ପ୍ରଧାନମନ୍ତ୍ରୀଙ୍କୁ ଅବଗତ କରାଇଥିଲେ ।
କଳାବତୀ ଦେବୀ ଉତ୍ତର ପ୍ରଦେଶର କାନପୁର ଜିଲ୍ଲାର ଜଣେ ମହିଳା ରାଜମିସ୍ତ୍ରୀ କାମ କରନ୍ତି ଯିଏକି ସଂପୃକ୍ତ ଜିଲାରେ ଖୋଲାରେ ଶୌଚ କ୍ଷେତ୍ରରେ ହ୍ରାସ ଆଣିବା ନେଇ ପ୍ରେରଣାର ଉତ୍ସ ହୋଇଥିଲେ । ତାଙ୍କୁ କାନପୁର ଏବଂ ଆଖ ପାଖ କ୍ଷେତ୍ରଗୁଡିକରେ 4000ରୁ ଅଧିକ ଶୌଚାଳୟ ନିର୍ମାଣ କରିବାର ଶ୍ରେୟ ମିଳିଛି । ସେ ପ୍ରଧାନମନ୍ତ୍ରୀଙ୍କୁ ନିଜର ଅନୁଭୂତିଗୁଡିକ ବଖାଣି ଥିଲେ । ସେ କହିଥିଲେ ଯେ କିଭଳି ଭାବେ ସେ ଘର ଘର ବୁଲି ଏ ବିଷୟରେ ସଚେତନତା କରିଥିଲେ ଏବଂ ସେଥିପାଇଁ ଘଣ୍ଟା ଘଣ୍ଟା ଧରି ସେ କାନପୁରର ଆଖ ପାଖ ଅଂଚଳ ଯାତ୍ରା କରୁଥିଲେ ।
30,000ରୁ ଅଧିକ ମହିଳାମାନଙ୍କସହିତ 2800ରୁ ଅଧିକ ଗୋଷ୍ଠିଗଠନ କରିଥିବା ଉତ୍ସାହୀ ପର୍ଯ୍ୟାବରଣବିତ ଝାଡଖଣ୍ଡର ଚାମି ମୂର୍ମୂ ଉତ୍ପାଦନ ନ ହେଉଥିବା ଜମିରେ 25 ଲକ୍ଷରୁ ଅଧିକ ଗଛ ଲଗାଇବାର ଅନୁଭୂତି ବାଣ୍ଟିଥିଲେ ।
କେରଳର 98 ବର୍ଷିୟା କଧ୍ୟାୟଣୀ ଆମ୍ମା ଅଗଷ୍ଟ 2018ରେ ଚତୁର୍ଥ ଶ୍ରେଣୀ ସମକକ୍ଷ କେରଳ ସାକ୍ଷରତା ମିଶନର ଅକ୍ଷରାଲକ୍ଷମ ଯୋଜନାର ପରୀକ୍ଷାରେ ଉତ୍ତୀର୍ଣ୍ଣ ହେବାର ଅନୁଭୂତି ବଖାଣି ଥିଲେ । ସେ ପ୍ରଥମ ସ୍ଥାନ ପ୍ରାପ୍ତ କରିଥିଲେ ଏବଂ 98 ପ୍ରତିଶତ ହାସଲ କରିଥିଲେ ।
ଉପସ୍ଥିତ ଜନ ସମୂହକୁ ସମ୍ବୋଧିତ କରି ପ୍ରଧାନମନ୍ତ୍ରୀ କହିଥିଲେ ଯେ ନାରୀ ଶକ୍ତି ପୁରସ୍କାର ବିଜେତାମାନେ ସମାଜର ନିର୍ମାଣ ଏବଂ ରାଷ୍ଟ୍ରକୁ ପ୍ରେରଣା ଦେବା କ୍ଷେତ୍ରରେ ମହାନ ଯୋଗଦାନ କରିଛନ୍ତି ।
ସେ କହିଥିଲେ ଯେ ମହିଳାମାନଙ୍କର ଗୁରୁତ୍ୱପୂର୍ଣ୍ଣ ଯୋଗଦାନ ବିନା ଦେଶକୁ ଖୋଲା ଶୌଚ ମୁକ୍ତ ଦେଶ ଭାବେ ପରିଗଣିତ କରାଯାଇପାରିନଥାନ୍ତା । ସେ କହିଥିଲେ ଯେ ଏହିଭଳି ମହିଳାମାନଙ୍କର ବ୍ୟାପକ ଅଂଶୀଦାରୀତା ଯୋଗୁ କୁପୋଷଣ ସମସ୍ୟାର ମଧ୍ୟ ସମାଧାନ କରିହେବ ।
ପ୍ରଧାନମନ୍ତ୍ରୀ ଜଳ ସଂରକ୍ଷଣ ବିଷୟରେ ମଧ୍ୟ ଆଲୋଚନା କରିଥିଲେ ଏବଂ ଜଳ ଜୀବନ ମିଶନ ରେ ମହିଳାମାନଙ୍କ ବ୍ୟାପକ ଭାଗିଦାରୀର ଆବଶ୍ୟକତା ଉପରେ ଆଲୋକପାତ କରିଥିଲେ ।
ଅନୁଭୂତି ହାସଲ କରିଥିବା ମହିଳାମାନଙ୍କୁ କୁ ଶୁଭେଚ୍ଛା ଜଣାଇଥିଲେ ଏବଂ ସେମାନଙ୍କୁ ସମଗ୍ର ଦେଶ ପାଇଁ ପ୍ରେରଣାର ଉତ୍ସ ବୋଲି ଅଭିହିତ କରିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ୩୯ ତମ ପ୍ରଗତି ବୈଠକରେ ଅଧ୍ୟକ୍ଷତା କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ୩୯ ତମ ପ୍ରଗତି ବୈଠକରେ ଅଧ୍ୟକ୍ଷତା କରିଛନ୍ତି; ଯାହାକି କେନ୍ଦ୍ର ଓ ରାଜ୍ୟ ସରକାରଙ୍କୁ ସାମିଲ କରି ସକରାତ୍ମକ ପ୍ରଶାସନ ଏବଂ ଠିକଣା ସମୟରେ କାର୍ଯ୍ୟକାରୀତା ପାଇଁ ଏକ ଆଇସିଟି ଆଧାରିତ ମଲ୍ଟି ମୋଡାଲ ପ୍ଲାଟଫର୍ମ ଅଟେ ।
ବୈଠକରେ ଆଠଟି ପ୍ରକଳ୍ପ ଏବଂ ଗୋଟିଏ ଯୋଜନା ସମେତ ନଅଟି ବିଷୟ ଉପରେ ସମୀକ୍ଷା କରାଯାଇଥିଲା। ଏହି ଆଠଟି ପ୍ରକଳ୍ପ ମଧ୍ୟରେ ତିନୋଟି ପ୍ରକଳ୍ପ ରେଳ ମନ୍ତ୍ରଣାଳୟର, ଦୁଇଟି ପ୍ରକଳ୍ପ ସଡ଼କ ପରିବହନ ଏବଂ ରାଜପଥ ମନ୍ତ୍ରଣାଳୟ ଏବଂ ଗୋଟିଏ ପ୍ରକଳ୍ପ ପେଟ୍ରୋଲିୟମ ଏବଂ ପ୍ରାକୃତିକ ବାଷ୍ପ ମନ୍ତ୍ରଣାଳୟର ଥିଲା । ଏହି ଆଠଟି ପ୍ରକଳ୍ପର ଆନୁମାନିକ ମୂଲ୍ୟ ପ୍ରାୟ ୨୦,୦୦୦ କୋଟି ଟଙ୍କା ହେବ, ଯାହାକି ସାତଟି ରାଜ୍ୟ ଯଥା ବିହାର, ମଧ୍ୟପ୍ରଦେଶ, ରାଜସ୍ଥାନ, ଆନ୍ଧ୍ରପ୍ରଦେଶ, ଗୁଜୁରାଟ, ମହାରାଷ୍ଟ୍ର ଏବଂ ପଶ୍ଚିମବଙ୍ଗ ପାଇଁ ରହିଛି । ପ୍ରକଳ୍ପଗୁଡିକ ଠିକଣା ସମୟରେ ସମାପ୍ତ ହେବା ଉପରେ ପ୍ରଧାନମନ୍ତ୍ରୀ ଗୁରୁତ୍ୱାରୋପ କରିଥିଲେ ।
ଆଲୋଚନା ସମୟରେ ପ୍ରଧାନମନ୍ତ୍ରୀ ପୋଷଣ ଅଭିଯାନର ମଧ୍ୟ ସମୀକ୍ଷା କରିଥିଲେ । ସେ କହିଛନ୍ତି ଯେ ପୋଷଣ ଅଭିଯାନକୁ ପ୍ରତ୍ୟେକ ସରକାରୀ ଆଭିମୁଖ୍ୟ ସହିତ ପ୍ରତ୍ୟେକ ରାଜ୍ୟରେ ମିଶନ ମୋଡରେ କାର୍ଯ୍ୟକାରୀ କରାଯିବା ଉଚିତ । ତୃଣମୂଳ ସ୍ତରରେ ଶିଶୁଙ୍କ ସ୍ୱାସ୍ଥ୍ୟ ଏବଂ ପୁଷ୍ଟିକର ଖାଦ୍ୟ ବିଷୟରେ ସଚେତନତା ସୃଷ୍ଟି କରିବାରେ ସ୍ୱୟଂ ସହାୟକ ଗୋଷ୍ଠୀ  ଏବଂ ଅନ୍ୟାନ୍ୟ ସ୍ଥାନୀୟ ସଂଗଠନର ଅଂଶଗ୍ରହଣ ବିଷୟରେ ମଧ୍ୟ ସେ ଆଲୋଚନା କରିଥିଲେ, ଯାହାକି ଅଭିଯାନ ନିକଟରେ ପହଞ୍ଚିବା ସହିତ ଏଥିରେ ଉନ୍ନତି କରିବାରେ ସହାୟକ ହେବ ।
ପ୍ରଗତି ବୈଠକର ୩୮ ତମ ସଂସ୍କରଣ ପର୍ଯ୍ୟନ୍ତ, ୧୪.୬୪ଲକ୍ଷ କୋଟି ଟଙ୍କା ମୂଲ୍ୟର ୩୦୩ ଟି ପ୍ରକଳ୍ପର ସମୀକ୍ଷା କରାଯାଇଛି ।
HS
(
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
କେନ୍ଦ୍ର ଗୃହମନ୍ତ୍ରୀ ଶ୍ରୀ ଅମିତ ଶାହ ବିଶ୍ଵର ସର୍ବବୃହତ କରୋନା ଟୀକାକରଣ ଅଭିଯାନର ଐତିହାସିକ ଶୁଭାରମ୍ଭକୁ ନେଇ ସମସ୍ତ ବୈଜ୍ଞାନିକମାନଙ୍କୁ ଜଣାଇଲେ ଅଭିନନ୍ଦନ
ନରେନ୍ଦ୍ର ମୋଦୀଙ୍କ ନେତୃତ୍ୱରେ କରୋନା ବିରୋଧୀ ଲଢେଇରେ ଭାରତ ଏକ ଗୁରୁତ୍ଵପୂର୍ଣ୍ଣ ପର୍ଯ୍ୟାୟ ଅତିକ୍ରମ କରିଛି
ବିଶ୍ୱର ସର୍ବବୃହତ ଟୀକାକରଣ ଅଭିଯାନ ଭାରତୀୟ ବୈଜ୍ଞାନିକମାନଙ୍କ ସାମର୍ଥ୍ୟ ଏବଂ ଆମ ନେତୃତ୍ୱର ଶକ୍ତିକୁ ପ୍ରଦର୍ଶିତ କରୁଛି
ମୋଦୀ ଜୀଙ୍କ ନେତୃତ୍ୱରେ 'ନ୍ୟୁ ଇଣ୍ଡିଆ' ବିପର୍ଯ୍ୟୟକୁ ସୁଯୋଗରେ ଏବଂ ଆହ୍ଵାନକୁ ସଫଳତାରେ ପରିଣତ କରିଛି
ଏହି 'ମେଡ ଇନ ଇଣ୍ଡିଆ' ଟୀକା ଆତ୍ମନିର୍ଭରଶୀଳ ଭାରତର ଦୃଢ ସଂକଳ୍ପକୁ ପ୍ରମାଣିତ କରୁଛି
ମାନବ ସମାଜ ବିରୋଧରେ ସବୁଠୁ ବଡ ସଙ୍କଟକୁ ଦୂର କରିବା ଦିଗରେ ସଫଳତା ପାଇଥିବା ଅଳ୍ପ କେତେକ ଦେଶମାନଙ୍କ ମଧ୍ୟରୁ ଭାରତ ଅନ୍ୟତମ
ପ୍ରତ୍ୟେକ ଭାରତୀୟ ଏହି ଅଭୂତପୂର୍ବ ଉପଲବ୍ଧି ପାଇଁ ଗର୍ବିତ ଏବଂ ବିଶ୍ଵସ୍ତରରେ ଏକ ନୂତନ ଆତ୍ମନିର୍ଭର ଭାରତର ଉତ୍ଥାନ ହୋଇଛି
ଏହି ଐତିହାସିକ ଦିନରେ, ମୁଁ ଆମର ସମସ୍ତ କରୋନା ଯୋଦ୍ଧାଙ୍କୁ ହାର୍ଦ୍ଦିକ କୃତଜ୍ଞତା ଜଣାଉଛି
ଦେଶ ଆଜି କୋଭିଡ-19 ବିରୁଦ୍ଧରେ ବିଶ୍ଵର ସର୍ବବୃହତ ଟୀକାକରଣ ଅଭିଯାନ ଆରମ୍ଭ ହେବାର ଏକ ଐତିହାସିକ ମୁହୂର୍ତ୍ତର ସାକ୍ଷୀ ହୋଇଛି । ଏହି ଅବସରରେ କେନ୍ଦ୍ର ଗୃହମନ୍ତ୍ରୀ ଶ୍ରୀ ଅମିତ ଶାହ କରୋନା ଟୀକାକରଣ ଅଭିଯାନ ପାଇଁ ସମସ୍ତ ବୈଜ୍ଞାନିକମାନଙ୍କୁ ଅଭିନନ୍ଦନ ଜଣାଇଛନ୍ତି ।
ଏକାଧିକ ଟ୍ଵିଟ ମାଧ୍ୟମରେ ଶ୍ରୀ ଶାହ କହିଛନ୍ତି ଯେ, “ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ଵରେ ଭାରତ କରୋନା ବିରୋଧୀ ଲଢେଇରେ ଏକ ଗୁରୁତ୍ଵପୂର୍ଣ୍ଣ ପର୍ଯ୍ୟାୟ ଅତିକ୍ରମ କରିଛି । ବିଶ୍ଵର ସର୍ବବୃହତ ଟୀକାକରଣ ଅଭିଯାନରେ ଭାରତୀୟ ବୈଜ୍ଞାନିକମାନଙ୍କ ଅପାର ସାମର୍ଥ୍ୟ ଏବଂ ଆମ ନେତୃତ୍ଵର ଶକ୍ତି ପ୍ରଦର୍ଶିତ ହୋଇଛି” ।
ଶ୍ରୀ ଅମିତ ଶାହ କହିଛନ୍ତି, “ମାନବ ସମାଜ ବିରୋଧରେ ସବୁଠାରୁ ବଡ ସଙ୍କଟ ଦୂର କରିବା ଦିଗରେ ସଫଳ ହୋଇଥିବା ଅଳ୍ପ କେତେକ ଦେଶମାନଙ୍କ ମଧ୍ୟରୁ ଭାରତ ଅନ୍ୟତମ । ଏହି ଅଭୂତପୂର୍ବ ସଫଳତା ପାଇଁ ପ୍ରତ୍ୟେକ ଭାରତୀୟ ଗର୍ବିତ” ।
ସେ ଆହୁରି ମଧ୍ୟ କହିଛନ୍ତି ଯେ, ବିଶ୍ୱ ଦୃଶ୍ୟପଟ୍ଟରେ ଏହା ଏକ ନୂତନ ଆତ୍ମନିର୍ଭର ଭାରତର ଉତ୍ଥାନ ।
କେନ୍ଦ୍ର ଗୃହ ମନ୍ତ୍ରୀ କହିଛନ୍ତି ଯେ, ମୋଦୀ ଜୀଙ୍କ ନେତୃତ୍ୱରେ ଏହି 'ନୂତନ ଭାରତ' ବିପର୍ଯ୍ୟୟକୁ ସୁଯୋଗ ଏବଂ ଆହ୍ୱାନକୁ ସଫଳତାରେ ପରିଣତ କରିଛି । ଏହି ଐତିହାସିକ ଦିବସରେ ସମସ୍ତ କରୋନା ଯୋଦ୍ଧାଙ୍କୁ କୃତଜ୍ଞତା ଜଣାଉଛି । ଶ୍ରୀ ଅମିତ ଶାହ ଆହୁରି କହିଛନ୍ତି ଯେ, ଏହି 'ମେଡ ଇନ ଇଣ୍ଡିଆ' ଟୀକା ଆତ୍ମନିର୍ଭର ଭାରତର ଦୃଢ ସଂକଳ୍ପର ପ୍ରମାଣ ।
ରେଳ ମନ୍ତ୍ରଣାଳୟ
ଭାରତୀୟ ରେଳ ଜୁଲାଇ ୨୦୨୨ରେ ୧୨୨.୧୪ ମେଟ୍ରିକ୍ ଟନ୍ ମାଲ୍ ପରିବହନ କରି ଜୁଲାଇ ମାସ ନିମନ୍ତେ ଏବେ ସୁଦ୍ଧା ସର୍ବଶ୍ରେଷ୍ଠ ରେକର୍ଡ କରିଛି
ଜୁଲାଇ ମାସରେ ବର୍ଦ୍ଧିତ ମାଲ୍ ପରିବହନ ୯.୩ ମେଟ୍ରିକ୍ ଟନ୍ ରହିଛି, ଅର୍ଥାତ୍ ୨୦୨୧ରେ ହାସଲ କରା ଯାଇଥିବା ଜୁଲାଇ ମାସର ସର୍ବଶ୍ରେଷ୍ଠ ସଂଖ୍ୟା ତୁଳନାରେ ୮.୨୫ ପ୍ରତିଶତ ଅଧିକ
ଏହା ସହିତ ଭାରତୀୟ ରେଳ ମାସିକ ମାଲ୍ - ପରିବହନରେ ଏବେ ସୁଦ୍ଧା କ୍ରମାଗତ ୨୩ ମାସ ସର୍ବଶ୍ରେଷ୍ଠ ପ୍ରଦର୍ଶନ କରିଛି
ଭାରତୀୟ ରେଳ ଜୁଲାଇ ୨୦୨୨ରେ ୧୨୨.୧୪ ମେଟ୍ରିକ୍ ଟନ୍ ମାଲ୍ - ପରିବହନ କରି ଜୁଲାଇ ମାସ ନିମନ୍ତେ ମାଲ୍ ପରିବହନ କ୍ଷେତ୍ରରେ ଏବେ ସୁଦ୍ଧା ସର୍ବଶ୍ରେଷ୍ଠ ରେକର୍ଡ ବଜାୟ ରଖିଛି । ଜୁଲାଇ ମାସରେ ବର୍ଦ୍ଧିତ ମାଲ୍ - ପରିବହନ ୯.୩ ମେଟ୍ରିକ୍ ଟନ୍ ରହିଛି, ଅର୍ଥାତ୍ ୨୦୨୧ରେ ହାସଲ କରା ଯାଇଥିବା ଜୁଲାଇର ସର୍ବଶ୍ରେଷ୍ଠ ସଂଖ୍ୟା ତୁଳନାରେ ଏହା ୮.୨୫ ପ୍ରତିଶତ ଅଧିକ ଅଟେ । ଏହା ସହିତ ଭାରତୀୟ ରେଳ ମାସିକ ମାଲ୍ - ପରିବହନ କ୍ଷେତ୍ରରେ ଏବେ ସୁଦ୍ଧା କ୍ରମାଗତ ୨୩ ମାସ ପର୍ଯ୍ୟନ୍ତ ସର୍ବଶ୍ରେଷ୍ଠ ପ୍ରଦର୍ଶନ କରିଛି ।
ଭାରତୀୟ ରେଳ ୧୧.୫୪ ମେଟ୍ରିକ୍ ଟନ୍ କୋଇଲା ପରିବହନ କରିଛି । ଏହା ବ୍ୟତୀତ, ୧.୨୨ ମେଟ୍ରିକ୍ ଟନ୍ ଅନ୍ୟ ମାଲ୍, ୦.୫୬ ମେଟ୍ରିକ୍ ଟନ୍ ସିମେଂଟ ଏବଂ ବଜୁରୀ ମଧ୍ୟ ପରିବହନ କରିଛି ।
ମୋଟର ଯାନ ପରିବହନ  କ୍ଷେତ୍ରରେ ବୃଦ୍ଧି ଦେଖା ଦେଇଛି, ଯାହା ୨୦୨୨ -୨୩ ଆର୍ଥିକ ବର୍ଷରେ ମାଲ୍ ବ୍ୟବସାୟର ଏକ ଅନ୍ୟ ଉଦାହରଣ ଅଟେ । ଆର୍ôଥକ ବର୍ଷ ୨୦୨୨ – ୨୩ରେ ୧୬୯୮ ରାକ୍ରେ ମାଲ୍ ପରିବହନ କରା ଯାଇଛି, ଯେତେବେଳେ କି ଗତ ବର୍ଷ ଏହି ଅବଧିରେ ୯୯୪ଟି ରାକ୍ରେ ମାଲ୍ ପରିବହନ କରା ଯାଇଥିଲା । ଏହି ଭଳି ଭାବେ ଏହି କ୍ଷେତ୍ରରେ ୭୧ ପ୍ରତିଶତର ଅଭିବୃଦ୍ଧି ହୋଇଛି ।
୦୧ ଏପ୍ରିଲ୍, ୨୦୨୨ରୁ ୩୧ ଜୁଲାଇ, ୨୦୨୨ ପର୍ଯ୍ୟନ୍ତ ମାଲ୍ - ପରିବହନ ୫୦୧.୫୩ ମେଟ୍ରିକ୍ ଟନ୍ ହୋଇଛି, ଯେତେବେଳେ କି ୨୦୨୧ – ୨୨ରେ ୪୫୨. ୧୩ ମେଟ୍ରିକ୍ ଟନ୍ ମାଲ୍ - ପରିବହନ ହୋଇଥିଲା, ଅର୍ଥାତ୍ ଏହି ଭଳି ଭାବେ ୧୦.୯୨ ପ୍ରତିଶତର ଅଭିବୃଦ୍ଧି ଉଲ୍ଲେଖ ହୋଇଛି ।
ନେଟ୍ ଟନ୍ କିଲୋମିଟର  ହିସାବରେ ଯଦି ଦେଖା ଯାଏ, ତେବେ ସଙ୍କଳିତ ମାଲ୍ ପରିବହନ ଜୁଲାଇ ୨୦୨୧ରେ ୬୩.୩ ବିଲିୟନ୍ ତୁଳନାରେ ଜୁଲାଇ ୨୦୨୨ରେ ଏହା ୭୫ ବିଲିୟନ୍ ହୋଇଛି, ଅର୍ଥାତ୍ ଏଥିରେ ୧୯.୩୬ ପ୍ରତିଶତର ଅଭିବୃଦ୍ଧି ହୋଇଛି ।
ଶକ୍ତି ଉଦ୍ୟୋଗ ଗୁଡିକ ପର୍ଯ୍ୟନ୍ତ କୋଇଲା ଯୋଗାଣକୁ ବୃଦ୍ଧି କରିବା ନିମନ୍ତେ ରେଳ ବିଭାଗ ଲଗାତାର ପ୍ରୟାସ ଜାରି ରଖିଛି, ଏହି ଜୁଲାଇ ମାସରେ ମାଲ୍ ପରିବହନ କ୍ଷେତ୍ରରେ ପ୍ରଦର୍ଶନରେ ପ୍ରମୁଖ ବିଶେଷତା ହେଉଛି, ରେଳ ବିଭାଗ ଶକ୍ତି ଏବଂ କୋଇଲା ମନ୍ତ୍ରଣାଳୟ ସହିତ ସହଯୋଗରେ କାମ କରୁଛି । ଶକ୍ତି ଉଦ୍ୟୋଗ ଗୁଡିକକୁ କୋଇଲା ପରିବହନ  ଜୁଲାଇ ମାସରେ ୪୭.୯୮ ମେଟ୍ରିକ୍ ଟନ୍ ରହିଛି, ଯେତେବେଳେ କି ଗତ ବର୍ଷ ଶକ୍ତି ଉଦ୍ୟୋଗକୁ ୩୪.୭୪ ମେଟ୍ରିକ ଟନ୍ କୋଇଲା ଯୋଗାଣ କରା ଯାଇଥିଲା, ଯେଉଁଥିରେ ୧୩.୨ ମେଟ୍ରିକ୍ ଟନ୍ ବୃଦ୍ଧି ପରିଲକ୍ଷିତ ହୋଇଛି । ଏହି ଭଳି ଭାବରେ, ଏଥିରେ ୩୮ ପ୍ରତିଶତ ଅଭିବୃଦ୍ଧି ଦେଖା ଦେଇଛି ।
ସାମଗ୍ରିକ ରୂପରେ ଦେଖିଲେ, ଗତ ବର୍ଷର ସମାନ ଅବଧି ତୁଳନାରେ ଚଳିତ ଆର୍ôଥକ ବର୍ଷର ପ୍ରଥମ ଚାରି ମାସରେ ରେଳ ବିଭାଗ ଶକ୍ତି ଉଦ୍ୟୋଗ ଗୁଡିକୁ ୪୭.୯୫ ମେଟ୍ରିକ୍ ଟନ୍ର ଅତିରିକ୍ତ ମାଲ୍ ପରିବହନ କରିଛି । ଏହି ଭଳି ଭାବରେ ଏଥିରେ ୩୨ ପ୍ରତିଶତରୁ ଅଧିକ ଅଭିବୃଦ୍ଧି ଦେଖା ଦେଇଛି ।
ମାଲ୍ ସମ୍ପର୍କିତ ଅଭିବୃଦ୍ଧି ତଥ୍ୟକୁ ନିମ୍ନରେ ପ୍ରଦର୍ଶିତ କରା ଯାଇଛି । ପାଖାପାଖି ସମସ୍ତ ପ୍ରକାରର ମାଲ୍ - ପରିବହନ କ୍ଷେତ୍ରରେ ରେଳ ବିଭାଗର ବିକାଶ ହାର ଏହି ଭଳି ରହିଛି :
|
|
Commodity
|
|
Variation

|
|
% variation
|
|
Coal
|
|
11.54
|
|
23.45
|
|
Cement and Clinker
|
|
0.56
|
|
5.10
|
|
POL
|
|
0.47
|
|
12.90
|
|
Containers
|
|
0.56
|
|
9.30
|
|
Balance Other Goods
|
|
1.22
|
|
13.25
ସୂକ୍ଷ୍ମ, ଲଘୁ ଓ ମଧ୍ୟମ ଉଦ୍ୟୋଗ ମନ୍ତ୍ରଣାଳୟ
କେନ୍ଦ୍ର ଏମ୍ଏସ୍ଏମ୍ଇ ମନ୍ତ୍ରୀ ଶ୍ରୀ ନାରାୟଣ ରାଣେ ରାଷ୍ଟ୍ରୀୟ ସଚେତନତା କାର୍ଯ୍ୟକ୍ରମ- “ସମ୍ଭବ”-୨୦୨୧ ର ଶୁଭାରମ୍ଭ କରିଛନ୍ତି
କେନ୍ଦ୍ର ଅଣୁ, କ୍ଷୁଦ୍ର ଏବଂ ମଧ୍ୟମ ଉଦ୍ୟୋଗ ମନ୍ତ୍ରୀ ଶ୍ରୀ ନାରାୟଣ ରାଣେ ଆଜି ନୂଆଦିଲ୍ଲୀଠାରେ ରାଷ୍ଟ୍ରୀୟ ସଚେତନତା କାର୍ଯ୍ୟକ୍ରମ- “ସମ୍ଭବ”-୨୦୨୧ର ଶୁଭାରମ୍ଭ କରିଛନ୍ତି । ଭାରତ ସରକାରଙ୍କ ଏମ୍ଏସ୍ଏମ୍ଇ ମନ୍ତ୍ରଣାଳୟ ପକ୍ଷରୁ ଏହି କାର୍ଯ୍ୟକ୍ରମର ଆୟୋଜନ କରାଯାଇଛି । ଏହି ଅବସରରେ କେନ୍ଦ୍ରମନ୍ତ୍ରୀ ଦେଶର ଆର୍ଥିକ ବିକାଶ କ୍ଷେତ୍ରରେ ଉଦ୍ୟମିତାକୁ ବଢାଇବାରେ ଯୁବଗୋଷ୍ଠୀଙ୍କୁ ସାମିଲ କରିବାକୁ ଆହ୍ୱାନ ଦେଇଛନ୍ତି । ସେ ଜୋର ଦେଇ କହିଛନ୍ତି ଯେ ନୂତନ ଉଦ୍ୟମୀମାନଙ୍କ ଦ୍ୱାରା କରାଯାଇଥିବା ନୂଆ ଉତ୍ପାଦ ଏବଂ ସେବା ସମ୍ବନ୍ଧିତ ବ୍ୟବସ୍ଥା କ୍ଷେତ୍ରରେ ବ୍ୟାପକ ପ୍ରଭାବ ପକାଇବ । ଏହି ଅବସରରେ ମନ୍ତ୍ରୀଙ୍କ ସହ ରାଜ୍ୟମନ୍ତ୍ରୀ ଶ୍ରୀ ଭାନୁପ୍ରତାପ ସିଂ ବର୍ମା ଏବଂ ଏମ୍ଏସ୍ଏମ୍ଇର ସଚିବ ଶ୍ରୀ ବି.ବି. ସେନ୍ ମଧ୍ୟ ଉପସ୍ଥିତ ଥିଲେ ।
ଏହି ଅବସରରେ ଶ୍ରୀ ଭାନୁପ୍ରତାପ ସିଂ ବର୍ମା ଜିଡିପିରେ ଏମ୍ଏସ୍ଏମ୍ଇର ଯୋଗଦାନ ବର୍ତ୍ତମାନର ୩୦ ପ୍ରତିଶତରୁ ବୃଦ୍ଧି ଘଟି ୫୦ ପ୍ରତିଶତ କରିବା ଏବଂ ଏମ୍ଏସ୍ଏମ୍ଇ କ୍ଷେତ୍ରରେ ୧୧କୋଟି ନିଯୁକ୍ତି ସୁଯୋଗ ବଢାଇ ୧୫କୋଟି କରିବା ଉପରେ ଜୋର ଦେଇଛନ୍ତି । ସେ ବିଶ୍ୱାସର ସହ କହିଛନ୍ତି ଯେ ଭବିଷ୍ୟତରେ ଭାରତ ବିଶ୍ୱର ଶୀର୍ଷ ଅର୍ଥବ୍ୟବସ୍ଥା ଥିବା ଦେଶ ମଧ୍ୟରେ ରହିବ।
ଏମ୍ଏସ୍ଏମ୍ଇ ମନ୍ତ୍ରଣାଳୟ ଅନ୍ତର୍ଗତ ବହୁ ସଂଖ୍ୟାରେ ଲୋକମାନଙ୍କ ନିକଟକୁ ପହଞ୍ଚାଇବାରେ ଏହି କାର୍ଯ୍ୟକ୍ରମ ଏକ ମାସ ବ୍ୟାପି ଚାଲିବ । ଏଥିରେ ମନ୍ତ୍ରଣାଳୟର ୧୩୦ କ୍ଷେତ୍ରୀୟ କାର୍ଯ୍ୟାଳୟ ଦେଶର ସମସ୍ତ ସ୍ଥାନର ବିଭିନ୍ନ ମହାବିଦ୍ୟାଳୟ / ଆଇଟିଆଇର ଛାତ୍ରଛାତ୍ରୀମାନଙ୍କୁ ଉଦ୍ୟମିତା ଆପଣାଇବା ପାଇଁ ପ୍ରୋତ୍ସାହିତ କରିବ । ଏହି ଅଭିଯାନ ଅନ୍ତର୍ଗତ ମହାବିଦ୍ୟାଳୟ ଛାତ୍ରଛାତ୍ରୀମାନଙ୍କୁ ଅଡିଓ/ଭିଡିଓ ଫିଲ୍ମ ଦେଖାଇ ଏମ୍ଏସ୍ଏମ୍ଇ ମନ୍ତ୍ରଣାଳୟର ବିଭିନ୍ନ ଯୋଜନା ସମ୍ପର୍କରେ ସୂଚନା ଦିଆଯିବ ।
ଏହା ବ୍ୟତୀତ ସମଗ୍ର ଦେଶରେ ୧,୩୦୦ରୁ ଅଧିକ ମହାବିଦ୍ୟାଳୟରେ ସଚେତନତା କାର୍ଯ୍ୟକ୍ରମ ମଧ୍ୟ ଆୟୋଜିତ କରାଯିବ । ଏହି କାର୍ଯ୍ୟକ୍ରମରେ ୧,୫୦,୦୦୦ ଛାତ୍ରଛାତ୍ରୀ ଭାଗ ନେବେ ବୋଲି ଆଶା କରାଯାଉଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମହାରାଷ୍ଟ୍ର ରୋଜଗାର ମେଳାରେ ପ୍ରଧାନମନ୍ତ୍ରୀଙ୍କ ଭିଡିଓ ବାର୍ତ୍ତାର ମୂଳପାଠ
ନମସ୍କାର!
ମୁଁ ସର୍ବପ୍ରଥମେ, ମୋ ହୃଦୟରୁ ଆପଣ ସମସ୍ତଙ୍କୁ ଅଭିନନ୍ଦନ ଜଣାଉଛି । ମୁଁ ଆଜି ବହୁତ ଖୁସି ଯେ, ଆପଣମାନଙ୍କ ମଧ୍ୟରୁ କିଛି ଲୋକଙ୍କୁ ନିଯୁକ୍ତିପତ୍ର ମିଳୁଛି । ମୁଁ ସେମାନଙ୍କୁ ମୋର ଶୁଭେଚ୍ଛା ଜଣାଉଛି ।
ଦେଶର ଯୁବଗୋଷ୍ଠୀଙ୍କୁ ସରକାରୀ ବିଭାଗରେ ସାମୁହିକ ଭାବରେ ନିଯୁକ୍ତିପତ୍ର ଦେବା ଅଭିଯାନରେ ଆଜି ମହାରାଷ୍ଟ୍ରର ନାମ ମଧ୍ୟ ଯୋଡ଼ି ହୋଇଛି । ଧନତେରସ ଦିନ କେନ୍ଦ୍ର ସରକାର ୧ଠ ଲକ୍ଷ ରୋଜଗାର ଦେବାର ଅଭିଯାନର ଶୁଭାରମ୍ଭ କରିଥିଲେ । ସେତେବେଳେ ମୁଁ କହିଥିଲି ଯେ ଆଗାମୀ ଦିନରେ ବିଭିନ୍ନ ରାଜ୍ୟ ସରକାରମାନେ ମଧ୍ୟ ଏହିଭଳି ଭାବରେ ରୋଜଗାର ମେଳା କରିବେ । ଏହି ଶୃଙ୍ଖଳାରେ ଆଜି ମହାରାଷ୍ଟ୍ରରେ ଶହ ଶହ ଯୁବଗୋଷ୍ଠୀଙ୍କୁ ଏକା ସାଥୀରେ ନିଯୁକ୍ତିପତ୍ର ପ୍ରଦାନ କରାଯାଉଛି । ଆଜି ଯେଉଁ ଯୁବକ-ଯୁବତୀମାନଙ୍କୁ ନିଯୁକ୍ତିପତ୍ର ମିଳୁଛି, ମୁଁ ସେମାନଙ୍କୁ ହାର୍ଦ୍ଦିକ ଶୁଭେଚ୍ଛା ଜଣାଉଛି ।
ମୁଁ ମହାରାଷ୍ଟ୍ରର ମୁଖ୍ୟମନ୍ତ୍ରୀ ଶ୍ରୀମାନ ଏକନାଥ ଶିନେ୍ଦ ଜୀ ଏବଂ ଉପମୁଖ୍ୟମନ୍ତ୍ରୀ ଭାଇ ଦେବେନ୍ଦ୍ର ଫଡନବିସ ଜୀଙ୍କୁ ମଧ୍ୟ ଅଭିନନ୍ଦନ ଜଣାଉଛି । ଏତେ କମ ସମୟରେ ରୋଜଗାର ମେଳାର ଅୟୋଜନରୁ ସ୍ପଷ୍ଟ ଜଣାପଡୁଛି ଯେ ମହାରାଷ୍ଟ୍ର ସରକାର ଯୁବଗୋଷ୍ଠୀଙ୍କୁ ରୋଜଗାର ଦେବା ଦିଗରେ ଦୃଢ଼ ସଂକଳ୍ପର ସହିତ ଆଗକୁ ବଢୁଛନ୍ତି । ମୋତେ ଏହି କଥା ଉପରେ ମଧ୍ୟ ଖୁସି ଲାଗୁଛି ଯେ ଆଗାମୀ ସମୟରେ ମହାରାଷ୍ଟ୍ରରେ ମୁଁ ଏହିଭଳି ଭାବରେ ରୋଜଗାର ମେଳାରେ ଆହୁରି ବିସ୍ତାର କରାଯିବ । ମୋତେ କୁହାଯାଇଛି ଯେ ମହାରାଷ୍ଟ୍ରର ଗୃହ ବିଭାଗରେ ହଜାର ହଜାର ପୁଲିସ କନେଷ୍ଟବଳ ଭର୍ତ୍ତି ହେବେ ଏବଂ ଗ୍ରାମୀଣ ବିକାଶ ହିସାବରେ ମଧ୍ୟ ଭର୍ତ୍ତିହେବାକୁ ଅଭିଯାନ ଚଳାଯିବ ।
ସାଥୀମାନେ,
ଏହି ସମୟରେ ଦେଶ ସ୍ୱାଧୀନତାର ଅମୃତ ମହୋତ୍ସବ ପାଳନ କରୁଛି, ଦେଶ ବିକଶିତ ଭାରତର ଲକ୍ଷ୍ୟ ଉପରେ କାର୍ଯ୍ୟ କରୁଛି । ଏହି ଲକ୍ଷ୍ୟର ପ୍ରାପ୍ତିରେ ବହୁତ ବଡ଼ ଭୂମିକା ଆମର ଯୁବଗୋଷ୍ଠୀର ରହିଛି, ଆପଣଙ୍କର ରହିଛି, ବଦଳୁଥିବା ସମୟରେ ଯେଉଁଭଳି ଭାବରେ ଦ୍ରୁତ ଗତିରେ କାର୍ଯ୍ୟର ପ୍ରକୃତି ବଦଳୁଛି, ସେତିକି ଦ୍ରୁତଗତିରେ ସରକାର ମଧ୍ୟ ଭିନ୍ନ ଭିନ୍ନ ଭାବରେ ରୋଜଗାର ପାଇଁ କ୍ରମାଗତ ଭାବେ ସୁଯୋଗ ସୃଷ୍ଟି ହୋଇପାରୁଛି । ସ୍ୱରୋଜଗାର ପାଇଁ ବିନା ଗ୍ୟାରେଣ୍ଟିରେ ଲୋନ ଦିଆଯାଉଥିବା ମୁଦ୍ରା ଯୋଜନା ଅନ୍ତର୍ଗତ ଅନ୍ତର୍ଗତ ସରକାର ୨ଠ ଲକ୍ଷ କୋଟି ଟଙ୍କାରୁ ଅଧିକ ସାହାଯ୍ୟ ଯୁବଗୋଷ୍ଠୀଙ୍କୁ ଦେଇଛନ୍ତି । ଏହାର ବଡ଼ ଲାଭ ମହାରାଷ୍ଟ୍ରର ଯୁବଗୋଷ୍ଠୀ ଉଠାଇଛନ୍ତି । ସରକାର ଷ୍ଟାର୍ଟ ଆପ୍ସକୁ ଲଘୁ ଉଦ୍ୟୋଗଗୁଡ଼ିକୁ ଏମଏସଏମଇକୁ ପ୍ରତ୍ୟେକ ପ୍ରକାର ଯଥା ସମ୍ଭବ ଆର୍ଥିକ ସହଯୋଗ ଦେଉଛନ୍ତି, ଯାହାକି ଯୁବଗୋଷ୍ଠୀଙ୍କୁ ନିଜ ପ୍ରତିଭା ପ୍ରଦର୍ଶନ କରିବାକୁ ପୁରା ସୁଯୋଗ ମିଳିବ ।
ସାଥୀମାନେ,
ସରକାରଙ୍କ ପ୍ରୟାସଗୁଡ଼ିକର ସବୁଠାରୁ ଗୁରୁତ୍ୱପୂର୍ଣ୍ଣ କଥା ହେଲା ଯେ ରୋଜଗାର ଏବଂ ସ୍ୱରୋଜଗାର ଏହି ସୁଯୋଗ ଦଳିତ ପଛୁଆବର୍ଗ, ଆଦିବାସୀ, ସାଧାରଣ ବର୍ଗ ଏବଂ ମହିଳା, ସମସ୍ତଙ୍କୁ ସମାନ ଭାବରେ ଉପଲବ୍ଧ ହେଉଛି । ସରକାରଙ୍କ ଦ୍ୱାରା ଗ୍ରାମାଞ୍ଚଳରେ ସ୍ୱୟଂ ସହାୟକ ଗୋଷ୍ଠୀଙ୍କୁ ମଧ୍ୟ ବହୁତ ଅଗ୍ରାଧିକାର ଦିଆଯାଉଛି । ଗତ ୮ ବର୍ଷରେ ୮ କୋଟି ମହିଳା ସ୍ୱୟଂ ସହାୟଗ ଗୋଷ୍ଠୀ ସହିତ ଯୋଡ଼ି ହୋଇଛନ୍ତି । ଏହି ସ୍ୱୟଂ ସହାୟକ ଦଳକୁ ସାଢ଼େ ପାଞ୍ଚ ଲକ୍ଷ କୋଟି ଟଙ୍କାର ଆର୍ଥିକ ସହାୟତା ଦିଆଯାଇଛି, ଏବେ ଏହି ସବୁଗୁଡ଼ିକ ସହିତ ଜଡ଼ିତ ମହିଳାମାନେ, ନିଜର ଉତ୍ପାଦ ତିଆରି କରୁଛନ୍ତି, ଅନ୍ୟ ମହିଳାମାନଙ୍କୁ ମଧ୍ୟ ରୋଜଗାର ଦେଉଛନ୍ତି ।
ସାଥୀମାନେ,
ଆଜି ସମଗ୍ର ଦେଶରେ ଭିତ୍ତିଭୂମି, ସୂଚନା ପ୍ରଯୁକ୍ତିବିଦ୍ୟା ଏବଂ ଅନ୍ୟ କ୍ଷେତ୍ରରେ ସରକାର ଯେଉଁ ରାଶି ନିବେଶ କରୁଛନ୍ତି, ସେଥିରେ ମଧ୍ୟ କ୍ରମାଗତ ଭାବେ ରୋଜଗାରର ନୂଆ ନୂଆ ସୁଯୋଗ ସୃଷ୍ଟି ହେଉଛି । ଯଦି ପକ୍ଷରୁ ୨ ଲକ୍ଷ କୋଟିରୁ ଅଧିକ ପ୍ରାୟତଃ ୨୨୫ ପ୍ରକଳ୍ପ କିମ୍ବା କାମ ଖୁବଶୀଘ୍ର ଆରମ୍ଭ ହେବ । ଆପଣ କଳ୍ପନା କରିପାରୁଥିବେ, ମହାରାଷ୍ଟ୍ରରେ ରେଲୱେରେ ୭୫ ହଜାର କୋଟି ଟଙ୍କା ଏବଂ ଅନୁମୋଦନ କରାଯାଇଛି । ସରକାର ଯେତେବେଳେ ଏତେ ବଡ଼ ରାଶି ଭିତ୍ତିଭୂମି ଉପରେ ଖର୍ଚ୍ଚ କରୁଛି ତେବେ ସେହି କାରଣରୁ ମଧ୍ୟ ରୋଜଗାରର ଲକ୍ଷ ଲକ୍ଷ ନୂତନ ସୁଯୋଗ ସୃଷ୍ଟି ହୋଇଥାଏ ।
ସାଥୀମାନେ,
ମୋତେ ବିଶ୍ୱାସ ଅଛି ଯେ ଭବିଷ୍ୟତରେ ମହାରାଷ୍ଟ୍ରରେ ଯୁବ ଗୋଷ୍ଠୀମାନଙ୍କ ପାଇଁ ଏହିଭଳି ଭାବରେ ରୋଜଗାରର ଅଗଣିତ ସୁଯୋଗ ପ୍ରସ୍ତୁତ ହେଉଥିବ । ପୁଣିଥରେ, ଆଜି ନିଯୁକ୍ତିପତ୍ର ପାଇଥିବା ସମସ୍ତ ଯୁବକ-ଯୁବତୀମାନଙ୍କୁ ମୁଁ ଶୁଭକାମନା ଜଣାଉଛି ।
NS/MB
(
କୃଷି ଓ କୃଷକ କଲ୍ୟାଣ ମନ୍ତ୍ରଣାଳୟ
ମେଘାଳୟର ପ୍ରତ୍ୟେକ ଭୋଟରଙ୍କ ନିକଟରେ ପହଞ୍ଚିବାକୁ ଉଦ୍ୟମ ପାଇଁ ଇସିଆଇଙ୍କୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମେଘାଳୟରେ ପ୍ରତ୍ୟେକ ଯୋଗ୍ୟ ଭୋଟର ଯେଭଳି ସହଜରେ ଭୋଟ୍ ଦେଇପାରିବେ ତାହା ନିଶ୍ଚିତ କରିବାକୁ ଇସିଆଇ ଦ୍ୱାରା ସ୍ମରଣୀୟ ପ୍ରୟାସରେ ଜଡିତ ସମସ୍ତଙ୍କୁ ପ୍ରଶଂସା କରିଛନ୍ତି ।
ମେଘାଳୟର ମଦଦାନ ହେବାକୁ ଥିବା ୫୯ ଟି ବିଧାନସଭା ର୍ନିବାଚନମଣ୍ଡଳୀକୁ ଇସିଆଇ ୯୭୪ ଟି ପୋଲିଂ ଦଳ ପଠାଇଥିଲେ ।
ଏହା ବ୍ୟତିତ, ମତଦାନ ଦଳ ଘଣ୍ଟା ଘଣ୍ଟା ଧରି ଦୁର୍ଗମ ଅଞ୍ଚଳକୁ ପାହାଡ ଚଢି ଥିଲେ, କେବଳ ୩୫ ଭୋଟରଙ୍କ ସହିତ କାମସିଂ ମତଦାନ କେନ୍ଦ୍ରକୁ ଯାତ୍ରା କରିଥିଲେ, କୌଣସି ଭୋଟର ଯେଭଳି ମଦନାରୁ ବାଦ୍ ନଡିବେ ସେଥିପାଇଁ ମତଦାନ ସାମଗ୍ରୀ ନେଇ ଯିବାପାଇଁ ପାରମ୍ପରିକ ଖାସି ବାସ୍କେଟ ବ୍ୟବହାର କରୁଥିଲେ ।
ପିଆଇବି ମେଘାଳୟର ଏକ ଟୁଇଟର ଉତ୍ତରରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ପ୍ରତ୍ୟେକ ଯୋଗ୍ୟ ଭୋଟର ସହଜରେ ଭୋଟ୍ ଦେଇପାରିବେ ତାହା ନିଶ୍ଚିତ କରିବାକୁ ଇସିଆଇ ଦ୍ୱାରା ସ୍ମରଣୀୟ ପ୍ରୟାସର ଏହା ଆଉ ଏକ ଉଦାହରଣ । ଯେଉଁମାନେ ଏହି ଦଳର ଏକ ଅଂଶ ଅଟନ୍ତି ସେମାନଙ୍କୁ ପ୍ରଶଂସା । ଏହା ମଧ୍ୟ ଭୋଟରଙ୍କୁ ରେକର୍ଡ ସଂଖ୍ୟାରେ ଯୋଗଦେବାକୁ ପ୍ରେରଣା ଦେବା ଉଚିତ ଏବଂ ଆମର ଗଣତନ୍ତ୍ରକୁ ଆହୁରି ମଜବୁତ କରିବା ଉଚିତ୍ ।”
HS
(